ნეპტუნის ტროელი

პლუტონი
  ორკუსი
  იქსიონი
ნეპტუნის ტროელები,ხარაძე ე., „ასტრონომიის საფუძვლები“ : 2 ტომად : ტომი II, 1991, გვ. 53 () — ასტეროიდთა ორი დიდი ჯგუფი, რომლებიც ნეპტუნის L4 და L5 ლაგრანჟის წერტილებთან ახლოს 1:1 ორბიტალური რეზონანსით ბრუნავენ მზის გარშემო. 2016 წლის ნოემბრის მონაცემებით, ამ ჯგუფის ჩვიდმეტი ასტეროიდი იყო ცნობილი, რომელთაგან ცამეტი მდებარეობს L4 ლაგრანჟის წერტილის მახლობლად, რომელიც პლანეტას 60°-ით წინ მდებარეობს ნეპტუნიდან დაახლოებით 5 მილიარდი კმ-ის დაშორებით, ხოლო ოთხი — L5 წერტილის მახლობლად. სახელი ეწოდა იუპიტერის ტროელების ანალოგიით.

აღმოჩენის ისტორია
ამ ჯგუფის პირველი ასტეროიდი 2001 წელს აღმოაჩინეს NASA-ს ღრმა ეკლიპტიკური კვლევის პროგრამის ფარგლებში, თუმცა ისინი მხოლოდ 2003 წელს იქნა იდენტიფიცირებული ცალკე ჯგუფად. ასტრონომებისთვის დიდი მნიშვნელობა ჰქონდა ასტეროიდი -ის აღმოჩენას 2005 წელს. ეს ასტეროიდი უნიკალურია იმით, რომ მას აქვს ძალიან დიდი (25°-ზე მეტი) ორბიტალური დახრილობა ეკლიპტიკის მიმართ, რაც შეიძლება მიუთითებდეს ასტეროიდების საკმაოდ დიდ ჯგუფზე ამ რეგიონში, რადგან იუპიტერის ტროელთა ბევრ ასტეროიდს აქვს 40°-მდე დახრილობა. ასტრონომები ვარაუდობენ, რომ ნეპტუნის ტროელთა იმ დიდი ასტეროიდების რაოდენობა, რომელთა საშუალო ზომა დაახლოებით 100 კმ-ია, რამდენჯერმე მეტი იქნება იუპიტერის ტროელთა ასტეროიდების რაოდენობაზე.

აღმოჩენისთანავე ამ ჯგუფს კიდევ ორი ​​ასტეროიდი ( და ) მიაკუთვნეს თავდაპირველად, მაგრამ შემდგომში გამორიცხეს.

2010 წელს, მცირე პლანეტების ცენტრმა გამოაცხადა ნეპტუნის პირველი ტროელი ასტეროიდის L5 წერტილში აღმოჩენის შესახებ, რომელიც იდენტიფიცირდა როგორც . L5 წერტილთან ახლოს ასტეროიდების იდენტიფიცირება უკიდურესად რთულია, რადგან ამ წერტილის ამჟამინდელი ხედი ჩვენი ირმის ნახტომის გალაქტიკის ცენტრის კაშკაშა სამეზობლოსთან ახლოსაა, რომელიც ძალიან დიდი რაოდენობით ვარსკვლავებს შეიცავს. ამიტომ, ამ რეგიონში მკრთალი, ბნელი ობიექტების აღმოჩენა მნიშვნელოვნად შეფერხებულია.

2011 წლის 29 აპრილს აღმოაჩინეს ასტეროიდი , რომელიც ნეპტუნის ტროელ ასტეროიდად იქნა მიჩნეული. ეს არის ნეპტუნის მესამე ტროელი ასტეროიდი, რომელიც L5 ლაგრანჟის წერტილში, პლანეტის 60°-ით უკან მდებარეობს.

რესურსები ინტერნეტში



სქოლიო